text:
1 juli 1863…………1 juli 2014 Derecho riba rekonosementu, rekonsiliashon I reparashon
original Papiamento
(English translation below)
Fecha konmemorando abolishon di esklabitud riba Boneiru I e otro islanan di Antias kolonisa dor di Hulanda den Caribe.
Na Oropa for di den siglo 13 I 14, sklabitud, laga hende traha trabao forsa sin pago I sin libertad, no tabata legal mas pa ley I a bira un derecho humano. E paisnan Oropeo a disidi di deklara pa ley Afrikanonan hasi katibo den nan kolonianan komo “no-hende”, “no-humano”, I komo “obheto o poseshon” I ku e status legal aki komo “no-hende” I “obheto o poseshon” a hasi pa medio ley e negoshi di hendenan Afrikano legal.
Hulanda a bira e pais mas poderoso I eksitoso den e negoshi di hende o katibu na mundu I e islanan di Antias Hulandes kolonisa den Caribe, inkluyendo Boneiru tabata forma e parti strategiko di e komersio di katibu di Hulanda.
Hulanda ta un di e ultimo paisnan na mundu ku bou di preshon internashonal a disidi di stop ku praktika legal di komersio di hende, sklabitud I pose hende komo poseshon, komo katibu. Na augustus 1862 a traha e ley pa abolishon di sklabitud, I a pase, pero riba reklamo I inisisti di donjonan di katibu ku nan ke warda te despues di kosecha pa libera nan katibunan, gobiernu a duna e donjonan di katibu nan gustu I e ley a bin den ehekushon riba prome di juli 1863.
Gobiernu a paga treshen florin na donjonan pa kada katibu pa bira liber, sea homber, muhe I mucha.Tambe e gobiernu a duna e donjonan di katibu e posibilidat legal pa tene e katibunan pa ley liber bao di nan kustodia i kontrat pa un termino di tres asta te ku dies anja mas, I asina a alarga sklabitud ahinda mas den forma administrativo.
E fecha 1 juli 1863 ta kuminsa e proseso di emansipashon di nos pueblo Boneriano komo un kolonia Hulandes. Emansipashon ta e hecho o proseso pa ta liber di restikshonan, poder, subordinashon, influensianan dominante, sea legal, sosial o politiko I pa tin bo derecho propio.
Basa riba e ley universal I derecho humano ku tur hende ta nase igual den dignidat I derechonan, e hendenan liber lo mester tin, i ku tur hende o katibu ku a bira liber lo mester tin e mesun derecho pa kuminsa un bida nobo igual, un start nobo igual, “level playing field”.
Esaki a keda un ilushon te ku dia di awe pasobra nos isla ku tabata sub-desaroya pa e motibu di kolonialismo a wordu marka dor di e paisnan ku a kolonisa nos, Hulanda, I ta un persepshon asepta te ku awe, ku nos no ta kapas pa eherse un gobiernu bon, I ta marka ku korupshon I tambe ku retrasonan kultural I sosial.
E kolonisado, Hulanda, a eherse tambe un manipulashon kolonial di e mente di esnan kolonisa ku a laga raskonan I sikatrisnan kasi permanente atras te ku awe, i ku un gran parti di esnan ku a ser kolonisa I nan desendientenan ta kere te ku awe, ku ta normal I natural ku nan ta wordu kolonisa o goberna dor di e nashon kolonisador, Hulanda,I ku ta normal I natural ku nan isla o pais ta pa sirba interes di e pais ku a kolonisa nan, Hulanda, I ku ta normal I natural ku nan mes no tin e inteligensia, ni boluntad I kapasidat pa disidi I dirigi nan propio destino.
Asina e pais kolonisador, Hulanda, a krea I mantene un posishon di poder geo-politiko te ku awe I a soru pa strukturalmente stagna, boicotia, I sabotia e proseso di emansipashon, desaroyo I kreamentu di esnan kolonisa nan mes nashon I tene nan dependiente di un o otro manera sea politiko o sosial-ekonomiko pa hasi kasi imposibel pa awe nan por realisa nan propio desaroyo I kresementu ekonomiko.
Konmemorando e fecha di abolishon di sklabitud, ta nos obligashon komo desedientenan, I pa respet pa nos antepasadonan di refleha riba e tragedia humano di nos diaspora ku pa ley a wordu duna e status di “no-humano” pa asina usa nan komo “obheto” pa negoshi i komersio pa ekonomia I enrikese nos kolonisador, Hulanda su posishon i su pueblo. I nos ta konstata ku e promesa I ley di derecho humano, nos emansipashon komo hende I pueblo, pa ta liber di subordinashon, restrikshonan, poder, influesianan dominante, sea legal, politiko, sosial o ekonomiko ku ta obligashon I responsabilidat di Hulanda pa juda I sostene nos den e proseso ey, no a kana su kaminda manera promete I nos sigur komo desendientenan tin derecho riba rekonosementu, rekonsiliashon I reparashon di e danjo hasi na nos antepasadonan I humanidat i te ahinda nos ta bibando e ilushon di “igualdat I libertat” ku Hulanda mes a promete I a bai di akuerdo ku ne despues di a wordu libera di e holocausto di segunda guerra mundial pa respeta e leynan aki pa por promove pas I felisidat pa nos tur.
1 July 1863…….1 July 2014 Right to recognition,
reconciliation and reparation
July 1st, commemorating abolition of slavery on
Bonaire and the other islands of the Antilles colonized by Holland in the
Caribbean.
In Europe since the 13th and 14th
century, slavery, to force people to work without payment and without freedom
was not legal anymore by law and has become a human right. The European
countries has decided to declare Africans which were made slaves in their
colonies as “non-human” and “object or possession” and with this legal status
as ‘non-humans” and ‘object or possession” has made by law the commerce of
African people legal.
Holland has become the most powerful and successful country
in the world in the business trade of humans and the Dutch Antillean islands,
including Bonaire formed a strategic part of the commerce of slaves by Holland.
Holland as one of last countries in the world under
international pressure has decided to stop the practice of trade of humans,
slavery and to possess humans as possession, as slave. In august 1862 the law
was made to abolish slavery, but on complaints and persistence of the
slave-owners to wait with the execution of law till after the harvest period to
free their slaves, the government has sympathized with the wish of the
slave-owners and the law has come into execution on July 1, 1863.
The government paid three hundred guilders to the
slave-owners for the freedom of every slave, man, woman or child. Further the
government gave the slave-owners the legal possibility to keep the free slaves
by law under their custody by contract for a period of three up to ten years
more, so extending slavery even more in an administrative form.
On July 1, 1863 initiated the emancipation process of our
Bonerian people as colony of Holland. Emancipation is the fact or process to be
free of restrictions, power, and subordination, dominating influence, being
legal, social or political and to have your own right.
Based on the universal law and human right that all human
are born equal in dignity and rights, that free humans has, and that everyone
or slaves that has became free has the same right to start a new life equal, a
equal new start, a level playing field.
This remained an illusion up to now in view of the fact that
our island which was sub-developed because of colonialism and has been marked
by the country which has colonized us, Holland, and that it is a accepted
perception up to now, that we are not capable of good government, marked with
corruption and lagging behind culturally and socially.
The colonizer, Holland, has instilled colonial manipulation
of the mind of the colonized people which
left behind scars almost permanent up to now, and that a great part of
the colonized ones and their descendants believe up to now, that it is normal
and natural that they are colonized and governed by the colonizing nation,
Holland, and that it is normal and natural that their island or country is to
serve interest of the nation which colonize them, Holland, and that it is normal
and natural that themselves do not have the intelligence, or willingness or
capacity to decide and rule their own destiny.
Thru this method the colonizer, Holland, has created and
maintain a position of geo-political power up to now and structurally stagnate,
boycott and sabotage the process of emancipation, development and building of
their own nation of the colonized people and kept them dependant in one way or other,
politically or social-economically to make almost impossible for them now to
realize their own development and economic growth.
Commemorating the abolition of slavery, is our obligation as
descendants, and for respect to our ancestors, to reflect on this human tragedy
of our Diaspora that by law has been given the status of “non-human” to make it
possible to use them as “objects” for trade and commerce for the economy and
enrichment of our colonizer, Holland for their economic wealth and their people.
And we can establish that the promise and human right laws
of emancipation as human and nation, to be free of subordination, restrictions,
power, dominating influences, being legal, political, social or economical that
is the obligation and responsibility of Holland to help and support us in this
process, has not evolve as was promised and us as descendants for sure has the
right on recognition, reconciliation and reparations of the harm brought upon
our ancestors and to humanity.
And up to now we are living the illusion of “equality and
freedom” that Holland their selves has promised and has agreed upon after being
liberated from second world war holocaust, to respect these laws in order to
promote peace and happiness for all of us.


c: text/html

text:
Jennifer Lopez (51) y Ben Affleck (48) a sorprende tur hende rond mundo, cu e rumornan di un posibel reencuentro amoroso, despues cu tur dos a termina nan relacion sentimental cu nan respectivo pareha. Despues di solamente un siman cu a capta Ben Affleck saliendo di e mansion di Jennifer Lopez, awor a releva cu e ex-pareha a pasa fin di siman hunto y sin acompañante den un luhoso resort na Montana. E encuentro a sosode algun siman despues cu JLo y Arod a publica un declaracion conhunto den cual nan a anuncia, cu nan ta pone fin na nan compromiso despues di cuater aña hunto. Varios fuente a confirma cu e momento ey tabata e cantante cu a kibra finalmente cu e ex-hungado di baseball.
Na 2002 JLo y Affleck tabata hopi namora te nan a yega na compromete, sin embargo algun dia prome cu e ceremonia nan a pospone nan decision. Na 2004 e pareha a dicidi pa pone fin na nan romance y algun luna despues Jennifer a cuminsa un relacion sentimental cu Marc Anthony, mientras cu Affleck a bay den un relacion cu Jennifer Garner, mama di su tres yiunan. E Diva di Bronx a post varios potret den compania di su yiunan, e morochonan di 13 aña, Emme y Max, hunto cu su mama riba su rednan social en conexion cu Dia di Mama.

robotstxt: allowed

filter: keep


text:
(AP) — Dos ex-trahador di Netflix kende a critica comentarionan anti-transgenero di Dave Chappelle den su special di TV ta retirando kehonan laboral y un di nan a renuncia di e compania, segun a anuncia dialuna.
Terra Field, ingeniero di software senior, kende ta transexual, a anuncia cu Field boluntariamente a renuncia for di diadomingo. “Esaki no ta con mi a pensa cos lo caba, pero mi ta alivia di tin un final”, Field a bisa den un carta di renuncia cu a post online.
‘The Closer’ di Chappelle a transmiti pa prome biaha dia 1 di october generando miyones di views. Sinembargo, e comentarionan di Chappelle tocante comunidad transgenero a genera protesta dentro di Netflix y for di activistanan. Alrededor di 30 trahador di Netflix a tene un walkout dia 20 di october y a join un rally na oficina di Netflix na Los Angeles.
E compania a suspende Field despues di atende un reunion di negoshi pa ehecutivonan senior, pero rapidamente a pone back na trabao.
Field y B. Pagels-Minor, un manager di programa di operacion di lansamento di wega kende tambe ta trans, a entrega un keho cerca e National Labor Relations Board. Nan a acusa Netflix di represalia contra e trahadornan pa stop nan di papia tocante condicionnan laboral, incluyendo ‘productonan di Netflix y e impacto di su escogencianan di producto riba comunidad LGBTQ+’.
“Nos a resolve nos diferencianan di un forma cu ta reconoce e erosion di confiansa di ambos banda y, nos ta spera, ta permiti tur hende pa bay dilanti”, Netflix a bisa den un declaracion.
Pagels-Minor a reconoce cu nan tabata e empleado cu Netflix a retira luna pasa pa supuestamente revela informacion financiero confidencial tocante cuanto a paga pa ‘The Closer’. A haci referencia na e informacion aki den un articulo di Bloomberg.
Pagels-Minor a rechasa e acusacionnan.
Neftlix a ricibi hopi critica no solamente pa e special di TV sino pa memo interno respondiendo na preocupacion di empleadonan, incluyendo e declaracion di co-CEO, Ted Sarandos cu ‘contenido riba pantaya no ta traduci directamente na daño den mundo real’.
Sarandos tambe a skirbi cu Netflix no ta permiti titulonan cu ta ‘diseña pa incita odio of violencia y nos no ta kere cu ‘The Closer’ ta crusa e linea aki’.
Netflix ta continua permitiendo streaming di e special.
Riba potret: Dave Chappelle.


text:
Diaranson atardi den presencia di su excelencia Minister President, sra.mr. Evelyn Wever-Croes, Departamento di Aduana conhuntamente cu ATIA a hasi entrega di certficado na e graduadonan di e di dos grupo cu a termina e curso Douane Declaranten cu exito.
Despues cu e prome curso di Douane Declarant a start na maart y a termina cu exito na juli, Departamento di Aduana conhuntamente cu ATIA a continua cu e di dos curso dia 17 di Augustus. Tanto ATIA como Douane a ta comprende for di Brokers, Importeurs y Inklaringsagenten cu tin un necesidad y entusiasmo grandi pa sigui cu e curso aki. E di dos curso a start cu 30 participante di cual 25 a termina esaki cu exito.
E curso Douane Declarant ta contene tur locual un declarant mester ta na altura ora di declara mercancia na Douane entre otro pidi exoneracion di impuesto, bai den bezwaar y pidi restitutie. Departamento di Aduana sigur a wak un mehoracion den e forma di hasi declaracion, bai den bezwaar y pidi restitutie. E Douane Declarant tambe ta comprende mihor kiko su tarea ta y con pa hasie di e mihor forma na momento cu e mester hasi un di e procesonan y interpreta e leynan di Douane.
E tres cursista cu a termina cu mihor puntuacion ta:
- sra. Gabriella Noguera di Romar Trading
- sr. Martin Meijll di Cavalier Logistics
- sra. Creselda Koolman di Land Sea Air Cargo
Departamento di Aduana y Aruba Trade & Industry Association ta gradici y felicita tur e cursista pa nan esfuerso y alabes deseanan tur clase di exito den carera como Douane Declarant.
Pa mas informacion over di e siguiente curso interesadonan por tuma contacto cu ATIA.


text:
Sigur, probablemente nan a bisa bo skeiro bo djentenan desde cu nos tabata mucha. Pero, ke tal si bo skeiro bo lenga? Asina mes, skeiro bo lenga ta mesun importante pa bo higiena bocal como skeiro bo djentenan. Tambe e por yuda preveni e mal aliento, e acumulacion di placa y e caries.
Dicon bo mester di haci bo lenga limpi
“E lenga mester keda skeiro pasobra e ta un reserva di bacterianan, retonan di cuminda y celulanan. De hecho, e forma principal di mal aliento ( halitosis ) ta debe na e crecemento bacteriano cu ta aloha den e lenga” ta bisa Flavia Pirih DDS , PhD, profesor asocia di periodoncia den e Facultad di Odontologia di UCLA.
Termino medico : Halitosis ta e termino clinico pa e mal aliento. Por lo general, esey ta debe principalmente na e crecemento di bacterianan den e lenga.
Ademas, e bacterianan den e lenga por contribui na e placa dental, cu ta un biopelicula di bacterianan cu por provoca caries ta gingivitis.
E ta miho skeiro of raspa e lenga?
Skeiro of raspa bo lenga ta igualmente efectivo.
Un estudio di 2013 a examina 3 grupo di muchanan despues di 21 dia di skeiro e lenga, raspa e lenga of solamente skeiro e djentenan sin laba bo lenga. e estudio a haya cu esunnan cu tabata skeiro nan lenga of tabata raspa nan lenga tabata tin significantivamente menos placa cu e grupo di muchanan cu solamente tabata skeiro e djentenan.
Con pa skeiro e lenga cu un skeiro di djente
Bo por skeiro e lenga prome of despues di skeiro e djentenan, loke bo persona ta prefera. Pirih ta bisa cu mester haci e lenga limpi 2 biaha pa dia : un mainta y e otro prome di bay drumi. Pa skeiro e lenga corectamente, e ta bisa pa sigui e 4 pasonan aki :
Cu e mesun skeiro di djente cu tin pa e djentenan, cuminsa desde e parti posterior di e lenga y avanca
Por usa un movemento bay dilanti y sigui bay patras, similar na ora di skeiro e djentenan.
Sigura di skeiro tur e aspectonan di e lenga
Hawa e skeiro di djente prome di haci uso di dje
Pa hiba manera informacion privilegia ?
Si no ta skeiro e lenga, e bacterianan y otro particulanan ta continua acumulando den dje, loke por aumenta e riesgo di mal aliento y acumulacion di placa.
P’esey, skeiro e lenga ta asina importante como skeiro e djentenan y uza hilo dental. Combina, e 3 habitonan aki sigura pa nan tin miho higiena bocal. Haci bo lenga limpi 2 biaha pa dia pa obtene e miho resultadonan.


text:
Den nos #Throwback awe ta ilustra Ivo Yanez cu tabata riba portada di FOCUS na juni 2015 den e edicion pa celebracion di Dia di Tata hunto cu su yiunan. El a conta e tempo ey cu e rol di un tata tambe ta uno cu ta marca bida completo di su yiunan y den su caso, sigur esaki ta un echo. Ivo ta recorda su estimado tata diariamente y a pesar cu el a fayece 8 aña (awo 13 aña) pasa, e ta keda bibo y sigur e persona cu Ivo a stima masha hopi mes. E fayecemento di su tata tabatin un impacto grandi riba su bida. Den exactamente 1 luna su heroe a bay y ey ta unda Ivo a descubri su adoracion p’e. Gran parti di Ivo su exito, ta basa riba con su tata a biba y e prome les cu el a haya di su tata tabata pa no pega nunca na material.
Kico ta bo recuerdo di infancia preferi?
Tempo cu mi tabata misdienaar na misa di Brasil y ta mi tata a hinca mi den esey. Mi tabata gusta haci esey y mi tabata anhela pa diadomingo yega, pa mi por sirbi misa.
Con bo relacion cu bo tata tabata?
Mi relacion cu mi tata semper tabata hopi bon, pero dia cu el a fayece mi a realisa cu e tabata miho di loke mi a pensa. Durante su malesa tabata e momento di mas horibel den mi bida. Mi tata ta mi idolo y mi a dura 3 luna plat emocionalmente y te dia di awe, ainda su ausencia ta haci mi dolor y falta.
“Semper mi a stima mi tata hopi, pero e 1 luna cu e tabata malo, mi a realisa con profundo mi stimacion tabata y mi mester bisa cu tabata e luna di mas dificil di ful mi bida”.
Con bo lo defini bo rol di tata na cas?
Mi rol ta basa riba e stimacion inmenso cu mi tin pa mi yiunan. E ta un amor cu no por compara y no ta igual cu niun otro. Nan ta mi debilidad di mas grandi den bida, door cu mi ta stima nan, mi ta bay surpasa e limite pa nan. Mi sa cu esey no ta bon, paso bo ta cay den e parti di consenti nan y asina ta lubida riba e parti di educacion. Mi stimacion ta igual pa cada un di mi yiunan.
Ki tradicion bo tata a pasa bo y abo ta pasando na bo yiunan?
Mi tata tabata un persona hopi religioso y el a inculca esey den mi tambe, pues pa tin fe den Dios y kere masha den dje y esey mi ta pasando na mi yiunan. Sin Dios bo ta nada, material ta algo pasahero.
Kico bo tabatin como mucha, cu awendia bo yiunan no tin?
Sin duda, e weganan di mucha! Ami cu mi ruman tabata inventa wega pa nos hunga y awendia mi ta wak mi yiunan y tur cos ta internet, celular y laptop.
Cua miembro di famia tabata esun cu mas a inspira bo den bida?
Definitivamente mi tata y mi mama!
Como adolescente, cerca ken bo tabata bay pa conseho? Y si bo mira bek, bo ta haya e consehonan aki tabata bon?
Mi tata y mi mama y sigur cada un tabata na su luga! Mi tata tabata tin un rol hopi importante den educacion di mi y mi ruman, sin kita afo e rol di mi mama.
Pero den nos caso, mi tata tabata mas na cas, door di su trabou como docente cu tabata permitie tin mas tempo cu nos na cas y tabatin e rol di educa nos y mi mama tabatin e rol mas den e parti financiero, ya cu e tabata traha na hotel.
Kico ta e cos mas bergonsoso cu bo mama of tata a yega haci cu bo?
Mi mama tabata un fanatico grandi di mi, tempo mi tabata hunga baseball. E tabata scucha e wega den auto y mane mi score, e tabata haci un beheit di otro mundo, bashando pito y tur. Mi tabata muri di berguensa y mi ta corda cu mi tabata pidie pa e keda cas y scucha e wega na radio, leu di veld.
Kico ta e ingredientenan clave pa fortalece un famia?
Amor, comunicacion, comprension y pordon.
Bo ta lamenta algo cu bo a desea di haci?
Nada di lamenta!
Con bo ta anda cu critica?
Mi a siña cu den e trabou aki bo no por complace tur hende, na cuminsamento di mi carera esey tabata molestia mi, pero segun bo ta crece, bo no ta worry cu critica destructivo, sino esunnan cu ta constructivo so.
Kico ta e 3 cosnan den bida cu nunca bo lo haci?}
1. Traiciona mi yiunan}
2. Papia malo di Aruba (mal promocion)
3. Keda sin drumi
Bo ta pensa cu yora ta un señal di debilidad?
Absolutamente cu no!
Kico ta e top 3 cosnan cu bo ta para p’e?
1. Honestidad
2. Transparencia
3. Balor
Kico ta loke bo ta mas gradici p’e?
E educacion cu mi a haya di mi mayornan.
Cua eror a siña bo e miho les di bida?
Mi no ta wak niun como un eror, tur cos mi ta considera como un les di bida, sea ta e malonan como e bonnan.
Bo ta kere cu ‘snitching’ ta un cos bon of malo den nos comunidad?
Mester bisa cu lamentablemente esey ta parti di nos cultura. Aruba ta un pais chikito y tur hende conoce otro y tur hende di un manera of otro ta papia di otro, sea bon of malo.
Kico bo tin mas; curashi of integridad?
Un balansa entre nan dos.
Bo ta considera cushinamento y haci limpi un trabou di hende muher?
No, pero djis mi no ta gusta hacie.
Cua ta bo strategianan pa tuma risico grandi?
Simplemente kere den bo mes, ami sigur ta kere hopi den mi mes y mi ta kere cu esey ta gran parti di mi exito.
Ta consistente a cambia bo bida?
Ta consistente ta tur cos! Mi ta kere den consistencia y esey ta e yabi di exito. Mi ta traha pa 27 aña caba na e mesun stacion di radio y pa 22 aña na e mesun planta di television.
Kico ta bo strategia pa reta bo yiunan pa haci mas?
Mustra nan e diferencia entre bon y malo y tur loke bida ta consisti di dje. Mi no ta mustra nan solamente e ‘bon’ di bida, manera bay vakantie, pero tambe mi ta mustra nan kico ta malo.
Ki importante aparencia personal ta pa bo?
Pa mi trabou esey ta hopi y sigur tur cos. Mi ta tene cuenta cu mi imagen, semper bisti bon, mustra bon constantemente y no slordig, mi ta cuida mi aparencia masha hopi mes.
Kico ta bo filosofia tocante paternidad?
Un tata ta esun cu ta duna amor, percura pa e yiu tin stabilidad, educacion, ta contento y ta emocionalmente bon. Hopi biaha e tata biologico, ta e tata cu ta percura di tur e cosnan ey, pero paternidad tambe kiermen e homber cu ta tene na cuenta e mucha su bienestar.
“Mester duna merito y balor na e ser masculino cu ta cria y educa su yiunan, tanto biologico como esun cu bo ta cria como bo yiu. Si por tin un balans entre nan dos, bo ta lanta e mucha manera mester ta. Loke ta mas importante ta e parti di responsabilidad y esey e ser masculino mester tin pa e por eherce e funcion di tata.”
Kico ta bo vision y meta pa bo yiunan?
Pa nan ta feliz y pa tur 3 hiba un bida feliz! Felicidad ta bin cu tur cos y mi ta prefera pa nan ta un pober, pero feliz.
Cua 3 palabra bo yiunan lo uza pa describi bo?
Hopi dificil, paso cada ta diferente, pero mi lo ta ansioso pa sa kico y con nan ta wak mi como tata.
Compara cu tempo cu bo a bira tata cu 18 aña y awendia, con bo ta defini e proceso?
Ful diferente! Mi tabata hopi hoben y sin experiencia y sigur inmaduro. Famia definitivamente no tabata na prome luga pa mi e tempo ey y como un hoben, bo tin otro meta, cu no tabata implica forma un famia. Pero asina mes, mi ta gracidi Dios cu mi tin un bunita relacion cu mi yiu di 22 aña y nos ta comunica y stima otro masha, a pesar cu el a nace den un temporada cu mi tabata hopi hoben y riba dje, nos ta comparti e mesun fecha di nacemento.
Cua di bo yiunan tin mas di bo caracter?
Cada un tin un tiki di mi. Idimara tin e parti straight y directo di mi, no ta ‘in between’. Zayon tin e bon gusto di mi y Zaynah tin e parti ‘shy’ di mi.
Kico ta locual ta haci Paola e muher special den bo bida?
For di prome momento cu mi a wak e, mi a realisa cu nos lo bay ta hunto pa semper. E no ta algo cu mi por describi den palabra, pero bo ta sinti un click. Y esey ta netamente loke a pasa, ora el a bin studio pa busca un premio cu el a gana.
Como pareha, kico boso ta gusta haci hunto?
Nos ta gusta sali bay come, wak un bon pelicula y gusta biaha, pues celebra bida hunto.
Con boso ta anda cu e parti profesional laboral, mirando Paola su rol den bo negoshi?
Tres aña (awo ocho) pasa nos a dicidi cu ta e momento pa Paola bin traha pa mi, door cu e trabounan a bira hopi. Ta e miho decision cu mi por a tuma pa mi compania y esey no ta afecta nos relacion na nada. Nos por separa e parti di bida profesional for di esun personal.
Con Paola ta anda cu bo popularidad den nos comunidad?
Mi ta kere cu bon! Paso e aña aki nos ta cumpli 11 aña casa (16 aña) y manera tur relacion, e elementonan di comprension y comunicacion ta hunga un rol importante.
Como un figura publico asina carismatico, bo a yega di haya bo den situacion di tin fanatico obsesivo?
Si y varios biaha tambe, pero nada cu mi no por a handle te awo!
Ki impacto Ivo 4 Life tin riba bo bida?
Mi mester bisa cu for di momento cu Ivo 4 Life a nace, e tabatin y tin tur sorto di impacto! Esey ta branding di mi programa y el a trece un cambio total den parti profesional di mi trabou.
“Ivo 4 Life ta un movecion completo y el a hiba mi na un otro nivel den e area profesional y mi ta gradici cada un di mi fanaticonan como tambe mi clientenan pa deposita nan confianza den mi programanan.”
Kico ta mas importante pa bo: ta un tata popular of un tata ehemplar?
Sin duda uno ehemplar, paso popular no ta algo cu bo tin pa semper, esey ta pasahero. Un tata ehemplar ta algo pa semper, door di e ehempel cu bo ta laga pa bo yiunan.


text: Diahuebs merdia a drenta informe di un accidente entre un auto y brommer den Balashistraat na Barcadera, mesora a dirigi unidad na e sitio. Na yegdada a bin constata cu aki ta trata di un accidente unda un motorcyclista lo a bay dal tras di un auto. Ambulans a asisti na e sitio pero e motorcyclista no tabata desea atencion medico. Segun declaracion di e chauffeur di e auto ta baha ela bay baha caminda y e brommer a dal su tras. Segun declaracion di e motorcyclista e auto a dal brake di golpi cu a causa e accidente.


text:
…Pa aña un promedio di 60 mil persona ta bishitá e parke…
WILLEMSTAD- 31 di mei 2015:Den un ambiente ameno Ofisina di Turismo di Kòrsou (CTB) huntu ku Carmabi a hasi apertura ofisial di e kompleho ku a keda trahá resientemente riba tereno di Parke Nashonal Shete Boka. Ta trata aki di un kompleho ku ta konsistí di un área pa bende entrada/duna informashon i un fasilidat di tualèt nobo. Meta di e proyekto tabata pa halsa e kalidat i servisio ku ta keda duná na e bishitantenan lokal i internashonal di Parke Nashonal Shete Boka. Na e apertura a hiba palabra sr. Stanley Palm, Minister di Desaroyo Ekonómiko, sr. Faisal Dilrosun, representante di Minister Whitemandi Salubridat Públiko, Medio Ambiente i Naturalesa, i sr. Paul Stokkermans, direktor di Carmabi.
Parke Nashonal Shete Boka a keda establesé komo parke di naturalesa na 1994. Esaki despues di un kantidat di dokumentu di maneho indikando e nesesidat pa protekshon di turtuganan i e nesesidat for di sektor turístiko. Parke Nashonal Shete Boka ta un di e atrakshonnan turístiko hopi gustá bou di e turistanan ku ta bishitá nos isla. Pa aña un promedio di 60 mil persona ta bishitá e parke, esaki ta mas òf ménos dòbel di e kantidat ku ta bishitá Christoffelpark ku ta otro parke bou di maneho di Carmabi. Mirando e kantidat di bishitante, ta hopi importante pa e fasilidatnan ku ta keda ofresé na e públiko lokal i internashonal ta optimal. P’esei CTB den su afan pa yuda desaroyá nos áreanan turístiko a traha huntu ku Carmabi na realisashon di e proyekto aki.
Den pasado CTB a konstruí 2 toren di vigilansiaku ta ubiká riba tereno di e parkei banda di esei CTB ta duna su aporte pa loke ta trata e parti di seguridat riba e área. Pa 2015 CTB huntu ku Carmabi ta trahando riba mas proyekto ku e meta pa sigui halsa e nivel di servisio na e parke.


text:
ORANJESTAD,Aruba
Aki 15 dia e funcionarionan di Inmigracion John Matias Hodge y Shamila Daniela Garrido ta haya sa e decision di Corte den e caso penal cu a cuminsa contra nan.E dos funcionarionan aki a haci manipulacion den e Sistema di control pa personanan stranhero (Latino) por a drenta Aruba siendo cu nan no a cumpli cu reglanan. Durante tratamento di e caso por a saca afo cu esun cu tabata guia e proceso tabata e acusado Hodge y Garrido a yud’e den esaki, pero ta nenga di a haya pago pa esaki. “El a pidimi djis yud’e,” el a bisa. Nan a wordo acusa cu den e period di januari, 2018 pa mei, 2019, a haci nan mes culpabel den “mensen smokkel”. Pa haci esaki, a falsifica documentonan y a cambio di yuda e hendenan, a haya pago. Mirando cu nan a traha hunto, cu mas persona mas cu tabata haci e pagonan, a acusa nan di ta forma parti di un organisacion criminal.
Hodge tabata esun cu a hunga un rol mas grandi den e caso aki, pasobra tur cos a cuminsa ora cu el a haci manipulacionnan pa su pareha por a drenta Aruba, apesar cu su nomber ta poni riba blacklist ora cu a sak’e na October, 2018. Pa e muhe aki, di Venezuela, por a drenta Aruba, e funcionario Hodge a haci tur e areglonan localmente cu ta wordo exigi, y hasta el a haci cambio den e Sistema den computer, a percura pa e ta trahando ora cu e muhe yega, y no a stempel e paspoort na su entrada. Esaki pa autoridadnan no ta na altura di su fecha di entrada. Pero e no a keda na pareha di Hodge so, pasobra na mei di aña pasa, cual caso a pone e investigacion cuminsa, tin tres hende muhe a drenta, siendo cu legalmente nan no por a haci esaki. E dia ey Hodge no tabata traha, pero a pidi ayudo di su colega Garrido. Supuestamente el a convence su colega door cu el a sigura cu nan tin pasashi pa sali bek di Aruba y cu e ta na altura na unda nan ta bay keda. Garrido a declara tambe cu su eror tabata cu el a confia den palabra di su colega y no a controla e datonan. Pero loke ta pone duda den e splicacion aki ta cu Hodge a mustra Garrido e potret di e tres muhenan. Tur esaki e mes ta admiti, pero e no a haya placa. Si e ta admiti di a pidi su colega prest’e 400 dollar e dia ey. Pero esaki no tabata pa motibo di e yud’e pa laga e muhenan drenta Aruba. A mustr’e cu e movecion aki ta mustra manera cu e ta cobra pa e fabor haci. E acusado Hodge mes ta bisa cu e no sa si esey tabata e caso, pero cu si den pasado el a yega di presta Garrido placa caba. Esey no tabata e unico manipulacion cu Garrido a haci. El a permiti su amigo tambe drenta Aruba, pasobra, segun el a splica, e tabatin peticion pa su di 9 permiso andando caba. El a yuda dos otro persona mas, pareha, cu tabata illegal, mas un otro persona mas. E forma cu el a manipula ta den nan paspoort y otro documentonan, cu nan a yega cierto dia Aruba. Esaki mientras cu nan tabata riba e isla caba illegal, pasobra a pasa nan dianan di estadia. Hunto cu Hodge tabata haci e cambionan, por ehempel, haci comosifuera nan a biaha pa Boneiro, ta yena number di vuelo y stempel e paspoort. Nada di esaki tabata berdad. Un manipulacion completo cu Ministerio Publico a bisa a pone un mancha riba e departamento importante aki di pais Aruba. Pais Aruba mester por confia riba e integridad di e departamento aki y su funcionarionan pa siguridad di e isla. Analisando rol di cada uno, Fiscal ta haya cu acusado Hodge tabata esun cu ta guia e operacion pa kende el a pidi 24 luna incondicional y pa su colegal Garrido 21 luna. Dia 13 di februari tin sentencia.


text:
Drouwen, Drenthe: E caso tristo y violento aki a tuma luga riba 27 di februari 2022, riba un parkinglot na Boomkroonpad na Drouwen. E motibo principal tabata un pleito anteriormente entre e tata (47) y mama di su yiu. Segun e tata despues di e pleito pa e calma e tata a bay cu su yiu homber (1.5) dal un keiro na Boomkroonpad. Mientrastanto e mama cu a keda cas a yama polis tur desespera bisando cu e tata a bay cu su yiu.
E tata despues di a haci un cana basta largo cu su yiu a yega bek riba e parkinglot, pa su sorpresa e la bin topa dos agente policial. E polisnan a bisa e homber cu e ta keda deteni pa violencia domestico. Segun e agentenan e homber a reaciona basta trankil y a brasa su yiu. E criatura tabata tin hopi frieu y e agentenan a permiti e mucha sinta den auto cu e tata cu a wordo deteni. Na momento cu nan tabata sinta den e patruya e tata a hinca su mes y despues a bin ripara cu e la hinca e criatura tambe, esaki segun Ministerio Publico.
E agentenan mesora a usa un taser pa asina nan por a domina e homber. Na e momento ey ainda no tabata conoci cu e criatura tambe a wordo hinca, ta te ora e mama a presenta na sitio e la nota cu su yiu a wordo hinca den pecho, entre otro na un ader mayor y tabata sangrando profusamente.
E tata a admiti di a hinca su propio yiu, durante interogacion e la bisa polis cu e la hinca su yiu pasobra e lo kier spaar su yiu di haya e mesun bida cu e ruman grandi y e la hacie na un forma cu e agentenan policial no por a mira cu e la hinca su yiu.
Officier van Justitie a conclui, a base di e declaracionnan di e homber sospechoso, cu e plan di a hinca su yiu a cuminsa na moemento cu nan a sinta den e patruya. Pa e motibo aki Officier kemen no ta trata di intento di homicidio pero un intento di asesinato. A base di consehonan e sospechoso ta menos toerekeningsvatbaar y banda di esaki tin consehonan di profesional cu e sospechoso mester di un tratamento necesario pa un tempo largo, pa asina evita cu e lo por bolbe comete actonan asina.
Fiscal: ” E yiu lo mester biba e resto di su bida recordando e incidente aki ora e mira e cicatriz riba su cashi pecho. Actualmente e no ta realisa su mes, pero cu tempo e lo cuminsa haci pregunta. Y ora e puntra mester bis’e honestamente cu su propio tata a intenta di mat’e. E ta un berdad hopi cruel cu e criatura mester sigui biba y carga esaki pa resto di su bida.”
Fiscal a exigi 5 aña castigo di prison y TBS como condicion. Pronto corte lo dicta sentencia


text:
E Curso Human Resources Management ta pa miembro nan di Management den un Organisacion cu ta dirigi un grupo di empleado. Tambe pa tur esnan cu ta traha den e departamento di Human Resources, e curso aki ta essencial, pa tur hende cu tin empleado cu ta traha bou di nan. Na e curso aki a asisti empleadonan di sector priva.
E Curso ta ofrece bo e oportunidad di adqueri of engrandese bo bista, y conosimiento di abilidad nan den e diferente area nan di Maneho di Personal.
E Curso aki a wordo organisa pa B&P/ INTERFACE ARUBA N.V. Facilitador di e curso ta Sra. Drs. Cynthia Smith kende den un forma hopi practico a presenta e progarma di Maneho di Recurso Humano.
Esnan cu a termina e curso cu exito ta: Dailinis Toro Maldonado, Elizabeth N.T. Kock, Shaline Leon, Rovienne Richardson, Diahaira Vrolijk, Elouise Weyman y Elizabeth Yarzagaray. Un Palabra di felicitacion ta bai na tur cu a termina e curso exitosamente.


text:
KIKO NOS TA HASI
MERKADEO RIBA FACEBOOK
Merkadeo riba Facebook ta e merkadeo number 1 riba ret sosial. E plataforma a floresé i bira ún dje mihó maneranan pa alkansá gruponan di interes i optené resultadonan ku bo por midi. Na Hulanda so kaba Facebook tin mas ku 10 mion usuario antó na Kòrsou 110.000. Loke riba un dia a kuminsá ku kampañanan simpel uzando likes, a krese bira un plataforma ekstenso pa hasi propaganda i ku posibilidatnan práktikamente ilimitá.
Sea ku bo ke pone bo marka riba mapa, haña kontakto ku mas kliente potensial (leads) òf kambia komportashon, e plataforma di Facebook ta ofresé e solushon. Si bo ta buskando un partner kapas den bo skina ku sa tur kos di Facebook, bo ta na e adrès korekto aki.
Visibilidat
Resaltá den e multitut
Mek dirigí - targeting
Alkansá gruponan di interes spesífiko
Konta e kuenta di bo marka
Dun’e un toke personal
Basá riba resultado
Logra bo ophetivonan
Pakiko merkadeá riba Facebook?
Facebook tin e plataforma di merkadeo mas multifunshonal na mundu ku ta kontené kuantioso posibilidatnan pa hasi propaganda a base di e métodonan rondó di e sales funnel. Pa medio di posibilidatnan pa target sabí manera informashon di profil, gruponan di interes a base di bo propio data òf targeting atrabes di lokalidat, bo por yega na bo grupo di interes spesífiko i optené resultadonan ku bo por midi bon. Posibel ophetivonan pa bo kampaña ta por ehèmpel:
Logra ku bo marka ta bira mas konosí òf logra engagement, dirigí mas tráfiko na bo wèpsait, generá mas app downloads, skor leads, logra conversions/benta, investigá atrabes di enkuesta i stimulá kambio di komportashon.
Pa kua metanan Facebook ta ideal?
Facebook ta e plataforma di social media mas uzá na mundu ku posibilidat i manera pa target kasi sin fin. Asina bo por retarget bishitantenan di bo wèpsait i klientenan (bieu) i krea gruponan di interes look-a-like fuerte a base di bo propio data.
Facebook ta underpriced ku un CPM relativamente abou i ku bo por midi perfektamente. Kier men bo sa presis unda kada un marketing dollar a bai.
Pa medio di nos eksperiensia di hopi aña praktikando pa tur sorto di kliente den tur tipo di sektor, nos ta disponé di hopi konosementu i kasonan relevante.
Kurioso? Tuma kontakto libremente ku nos pa un sita di konseho sin niun obligashon.
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi largu di teksto, pero ke mira mesora di kiko ta trata i ki ganashi nan tin. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi'é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
E Waterdispenser alternativo a keda pa instala pa sector tecnico di EPB San Nicolas pa Aruba Aquatics Federation na Pisina Olimpico Roly Bisslik, Savaneta. Otro siman di 24 pa 29 si juni, e federacion di landamento na Aruba lo host e competencia international, UANA Pan American Artistic Swimming 2021, na Pisina Olimpico y cu lo conta cu un participacion di mas cu 110 atleta for di exterior.
Mirando cu magnitud di e competencia aki, e atletanan lo ta compitiendo den oranan cu ta basta calor. Pa facilita e diferente delegacion awa durante e competencia, Aruba Aquatics Federation a aserca EPB-San Nicolas nan sector tecnico pa asina nan bin instala 3 di nan recien innova YAKU Waterdispenser alternativo pa asina tur e landadonan por bebe awa na un manera hygienico y safe.
Mester bisa cu e diseño aki ta e di tres cu EPB San Nicolas ta diseña. Docentenan Errien Croes y Jeremy Boekhoudt a sinta y rediseña e ‘Solver’ full di nobo. A test esaki diferente biaha y asina a keda adapta e diseño te ora a logra un cu ta mas confiabel.
A keda busca diferente nomber na diferente lenguahe cu ta significa awa y a bin haña e nomber nobo cu ta YAKU. E waterdispenser alternativo YAKU ta conforme tur e reglanan di seguridad. Debi na e pandemia Covid_19, e uso di ‘watercooler’ na scol a bira dificil y a ser prohibi.
Aki Unidad Tecnico di EPB San Nicolas a pone man na obra pa asina tog nos alumnonan por haci uso di e watercooler nan pero den un forma hopi mas higienico y safe. E prome dos waterdispenser nan a traha cu censors pa den e forma aki tog e alumnonan por bebe awa!
A traha un prototipo di metal pero despues a hasi diferente test y cu un 3d printer a logra traha un di dos prototipo, tur dos hopi safe y conforme regla. E ultimo version ta e recien innova YAKU waterdispenser alternativo cu ta traha diferente.
E modelo aki no tin sensor manera e dos prome prototipo nan door e solo ta keda blind e sensor y duna problema. Pa e motibo aki a traha un switch pa e modelo YAKU, manera e haña e peso di boter e ta basha e awa y ora kita e boter, e awa ta stop di basha!
Ta bon pa bisa aserca cu na e YAKU waterdispenser alternativo no ta pone boca pa bebe awa pero ta yena beker of boter. Anja pasa na habrimento di e aña escolar, Su Excelencia Gobernador di Aruba, Sr. Alfonso Boekhoudt a bishita EPB San Nicolas y a haya un splicacion di e alumnonan di sector tecnico encarga riba e funcionamento di e waterdispenser alternativo.
Nos EPB San Nicolas kier a gradici Aruba Aquatics Federation pa e confiansa deposita den nos scol y alumnonan pa instala e tres YAKU waterdispenser alternativo na Pisina Olimpico Roly Bisslik.
Riba e combinacion di foto por mira alumnonan cu a yuda instala e YAKU waterdispenser alternativo, Jaydrick Geerman y Brandon Brouwer di sector tecnico 3 de jaars hunto cu docente Jeremy Boekhoudt y representante nan di AAF, Sra. Charissa Kock-Croes y Sra Natasha de Veer – Lopez.


text:
E tradicionnan ta conocemento bibo y existente. Un conhunto di ideanan relaciona cu a keda permanente a traves di añanan. Nan ta ser considera cu nan ta dinamico, pasobra segun e tempo ta pasa bay esakinan ta bay cambiando, aunke den algun caso, e atencion ta centra su mes den mantene nan exactamente manera nan ta. E motibo pakico e tradicionnan ta importante ta cu nan ta transmiti balornan comparti, historianan y obhetivo di un generacion pa otro generacion. Nan ta motiva e sociedad y sociedadnan na crea y comparti un identidad colectivo, cu na su turno ta sirbi pa duna forma of identidadnan individual.
EXPRESIONNAN DI E VISION DI MUNDO.
E tradicionnan cultural nan ta manifestacionnan cla di con un grupo den particular ta sinti e mundo y nan ta marca momentonan significativo of transicion di e bida. Den hopi culturanan, por ehempel, ta masha comun pa celebra e transicion entre infancia y edad adulto. E celebracion ey por ta tuma forma di un quinceañera, un custumber Latino Americano, caminda ta celebra e transformacion di un mucha muhe pa un hende muhe adulto. Otro ta manera nos Dande, con nos tin masha hopi aña ta haci esaki cu ta un manera e tradicion di hiba bendicion di cas pa cas. Hogar pa cada hogar y cada miembro di famia. Un bendicion pa habri un aña nobo cu bendicion, di bon salud, bienestar, abundancia y bon deseonan pa un miho Aña Nobo.
E tradicionnan, tin varios elemento clave. Na prome luga, ta trata di algun tipo di bon deseo, un ritual ceremonial di sencia cas, cabes di cas ta haci oracion y tambe ta pidi bendicion pa henter famia. Na di dos luga, nan ta involucra un grupo di hende; E ta colectivo y social den e naturalesa, Na di tres luga, e tradicion aki ta cuida y conserva pa esunnan cu ta stima nos tradicionnan, como tambe e historiadonan, cu acceso na e conocemento of e berdad tras di e custumber, rito y e parti sagrado cu ta hiba e bendicion y p’esey e ta ser canta cu/fo’i profundo di bo curason y asina’ki e tradicion di Dande ta ser comparti fo’i curason y di cas pa cas pa cada miembro di famia. Na di cuater luga, esakinan ta trek y trece e emocionnan di suerte, abundancia cerca e individuonan pa logra un sinti di auto-consciencia di esaki. Den algun cultura, e tradicion, e rito, ta importante pa e auto-identidad den e contexto di un sociedad mas grandi ainda. Un tradicion por tin impacto profundo y duradero den e forma caminda e persona ta wak su mes den e futuro.
NAN TA FORTALECE E SENTIDO DI COMUNIDAD.
Nos tradicionnan ta unico y tambe ta funciona pa fortalece e sentido di pertenece na cierto comunidad. Por ehempel otro camindanan, un dia di accion di gracia, ‘Thanksgiving Day’ ta un fiesta nacional caminda henter famia of famianan ta reuni hunto pa comparti un cuminda tipico: calacuna yena y sauce di cranberry. Di e mesun manera, e tempo di Pasco na Aruba na unda algun hende ta tuma vakantie di Pasco, specialmente pa pasa un tempo caminda nan ta pasa tempo hunto cu famianan. Tambe laga nos corda riba e custumber pa prepara y drecha cas pa e temporada di celebracion di Pasco di tur aña. Esakinan, hunto cu otro factornan, ta contribui na reforsa y mantene loke ta significa ser Arubiano.
E cultura den cua nos a crece ta defini nos vision di nos mes y di e mundo cu ta rond di nos y ta mantene un conexion cu nos ancestronan y tradicionnan. E sentimento di pertenece nos mester cuida, pertenece na un grupo di hendenan cu kende nos ta identifica nos mes ta un necesidad humano cu ta ser expresa a traves di e aprendis y e cultivo di un herencia etnico, religioso y cultural. E identificacion ta hopi importante den e conformacion di nos identidad.
BALOR DI E TRADICION FAMILIAR
Den e famianan e tradicionnan ta un fuente di identidad. Den un nivel macro, nan por siña e muchanan, e origen di e famia, mientras cu na un nivel micro, nan ta sirbi como recordatorio di eventonan chikito cu a haya forma na su famia y yiunan, por ehempel den vakantie grandi ta bay pasa hunto cu famia na un cas banda di lama of di cunucu tur aña of ta biaha hunto y comparti e amor familiar. P’esey nos por bisa cambio ta bon, con tal e mantene e tradicion den su forma original. Adicional na dje, hopi estudio a trece dilanti cu e famianan cu ta desaroya tradicionnan tin un conexion emocional mas fuerte cu otronan cu no a establece custumbernan, ritonan hunto.
Celebra e tradicionnan ta yuda nos na mantene nos mes conecta na nos cultura y ta tambe un excelente oportunidad pa e intercambio cultural, e comprension y e aprecio cu nos mes inculca den nos hubentud y generacionnan cu ta bini, aprecia y siña aprecia y stima e culturanan di nos, aki na Aruba, di henter mundo y di un sociedad.


text:
Reino: E compania di Gas Gazprom di Rusia a cera e cranchi pa suministra gas pa Hulanda entrante diamars. Esaki ta pa e compania GasTerra na Hulanda. Gabinete Hulandes a informa cu nan no ta mira ningun problema den esaki cu lo afecta.
GasTerra a informa cu entre e periodo si 21 mei te cu 20 september 2022, 2.0 miljard cub di gas no a keda duna, y no ta mira ningun problema den esaki.
Gazprom ta e compania di gas mas grandi na Rusia y na mundo cu ta entrega gas na varios pais na Europa. Holanda ta tuma por lo menos 15 % di gas for di Rusia. Cu ta 6 miljard cub pa aña.


text:
6 di febrüari
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
6 di febrüari ta e di 37 dia di aña riba e kalènder gregoriano. Ta resta 328 dia (329 den un schrikkeljaar) pa e aña terminá.
A sosodé[editá | editá fuente]
- 1828 - Na Willemstad a lanta Curacaosche Bank, ku despues a bira Banko Sentral di Antias Hulandes (BNA) i desde 2010 ta konosí komo Banko Sentral di Kòrsou i Sint Maarten.
A nase[editá | editá fuente]
- 1911 - Ronald Reagan (†2004), polítiko i presidente di merikano (1981-1989).
- 1923 - Ben Leito (†1996), e di kuater gobernador di Antias Hulandes (1970-1983).
- 1945 - Bob Marley (†1981), kantante, kantoutor i músiko hamaikino.
- 1963 - Edward Cheung, ingeniero i sientífiko arubano.
A fayesé[editá | editá fuente]
A selebrá/konmemorá[editá | editá fuente]
- Nueva Zelandia - Dia Nashonal (Dia di Waitangi; na māori: Te Rā o Waitangi)


text:
Federashon Deporte I Olímpiko (FDOK) a ranka sali awe djadumingu 24 di yüli 2022 ku su evento titulá siman olímpiko. E apertura tabata 1or di tra’i mèrdia na Sam Buntin Ballpark den Brievengat. E promé aktividat deportivo tabata un wega di sòfbòl den e parke aki.
FDOK a hinka un siman deportivo ekstenso den otro. Durante un siman tin diferente enkuentro deportivo. Resientemente e organisashon a tene un rueda di prensa pa duna informashon tokante e siman aki.
Tin diferente enkuentro deportivo den Sam Buntin Ballpark, Sentro Deportivo Kòrsou (SDK), Stadion Odulio Willems, Sala Rekreo Irene Moreno i sala di FDOK. Esakinan ta konsistí di weganan di sòfbòl, futbòl, futsal, vòlibòl, basketbòl i tènis di mesa. Tambe tin natashon, sailing, biyar, karate, yudo i taekwondo i deporte di dam.
Awe djadumingu tabatin pues sòfbòl na Sam Buntin Ballpark. wega di dam den sala di FDOK i basketbòl den sala Errol Rooi di SDK. Mañan djaluna 25 di yüli tin vòlibòl den sala Errol Rooi di SDK. Esaki ta entre 8or pa mitar di 10 di anochi i djamars 26 di yüli entre mitar di 8 pa mitar di 11 tin weganan di futsal den sala Errol Rooi di SDK.


text:
Dia 26 di juni, United Nation a proclama Dia International di Adiccion. Nos tambe ta consciente di e enfermedad (plaga) y su consecuencia te ainda dificil pa e jega na su raiz. Tristo pa mira tanto homber y muher, hoben cu ta cay den tur sorto di maldad. Drenta den baho mundo, degenera perdiendo norma y balor respet pa nan curpa, e tempel di Senor. Adiccion no ta droga y alcohol so, tambe internet, wega di plaka, sex, miramento di canta, porno, cellular, medicina cu ta kibra bida di famia unda muchanan ta esnan cu ta sufri mas y hopi biaha ta skohe pa cualkier adiccion.
For di aki ta haci pidimento pa tur hunto den e dianan aki uni den mas oracion jena cu Fe y Speransa na e unico Salbador cu su amor y
misericordia pone fin nan e disaster aki. Den Tata Dios nos ta pone adiccion cu ta e so tin e solucion.
Pabien na abo cu ta liber awe di adiccion. Hubto ban bisa “No Mas Dolor,
Duna bo mes Balor!”
Ban ta solidario cu otro, e dolor cu nos prohimo ta paga cu lagrima, sanger of nan bida.
Degna Geerman Cell 5839460


text:
Pa prome biaha desde 2009 a subi e suma poni riba presupuesto pa mucha den enseñansa (normbedrag). Esaki ta loke cu Minister di Enseñansa Rudy Lampe a informa den conferencia di prensa di partido RED Democratico.
Lampe a splica cu di e forma aki a cumpli cu e deseo di lider di RED, Ricardo Croes, kende a pidi pa aumenta inversionnan den sector di enseñansa y wanta e muchanan mas tanto posibel na scol.
Esaki ta algo cu a papia cuatro aña pasa ora cu a hinca e programa di gobernacion den otro.A bin ta planea esaki den forma sistematicamente. No por yega ehecuta, pero mester planea tur decision debidamente.
A papia di inverti mas den educacion di muchanan. “Awe mi por bisa cu hopi satisfaccion cu nos a subi e “normbedrag” den presupuesto 2022. Directivanan di scol y muchanan ta haya mas subsidio pa e hermentnan den enseñansa, principalmente e parti digital,” e mandatario a bisa.
Na 2009 tabata ultimo biaha cu a subi e normbedrag, cual ta diesdos aña pasa.E mandatario a bisa cu tur hende por papia di kico kier haci, pero pa cumpli mester planea y wak con por move e sumanan necesario.
A studia unda por corta vet, corigi situacionnan di corupcion den enseñansa y di e forma aki a logra haya miyones liber cu a haya aprobacion di Departamento di Finanza pa aumenta e normbedrag y toch keda ‘budget neutral’.
“Esaki ta goberna di un forma responsabel. Ora cu nos a pidi un consultancy pa haci estudio riba con pa hisa normbedrag, a constata cu e subsidio pa muchanan a keda atras. Mester a planea pa haci esaki den tres fase.”
Te na 2030 lo yega na e nivel cu mester ta pa loke ta subsidio di educacion di muchanan.Awo ta dal e prome stap y e siguiente gobierno ta bay cosecha e sacrificionan cu nos a haci pa bienestar di muchanan.
Y pa prome biaha ta formula denter di e normbedrag cu lo tin mas placa disponibel pa hermentnan digital den educacion di muchanan. Den 2020 tambe a pone un aumento pa gastonan di operacion.
No ta necesario pa ningun directiva di scol anuncia aworaki aumento di schoolgeld of aircogeld poniendo mas presion riba e pueblo. Nos a bin ta haci tur e planeacion pa hisa subsidio di gobierno y no por pone mas peso riba mayornan.
Na final el a bisa cu Partido RED a cumpli cu su parti di pone mas inversion den educacion di muchanan.


text: KRALENDIJK – Informashon ku Radio Live 99.9 FM ta disponé di dje ta indiká ku niun pashènt di Boneiru no por biaha pa Colombia. Esaki ta loke minister di infrastruktura i waterstaat Cora van Nieuwenhuizen a menshoná aya na Den Haag. Esaki ta e situashon aktual, kaminda pa awor te ku 15 di yüni 2020, no por hasi niun buelo di Boneiru pa Colombia. Ta trata di un situashon ku ta konta pa diferente otro pais, kaminda e temporada aki debí na e pandemia di “coronavirus”, no por biaha di un pais pa otro. RIVM a menshoná ku e situashon ta keda manera a proponé, debí na e problema di “Covid-19, i no por biaha pa islanan BES.


text:
Eksitoso torneo di futsal “NOS KU NOS” na SENTRO di BARIO SOUAX
Eksitoso torneo di futsal “NOS KU NOS” na SENTRO di BARIO SOUAX
Den wikènt tras di lomba direktiva di Fundashon Pro Souax a organisá na Sentro di bario Souax un eksitoso torneo di futsal pa hobennan di bario di Souax. Pa e torneo aki sr. Wilvienson Ysophe, e hoben coach di deporte atardi na Sentro di bario Souax a forma 4 diferente tim di futsal ku for di 11or di mainta te 3or di atardi a kompetí kontra otro demostrando despues di algun luna di treineng, no solamente nan dominio di téknika di e deporte di futsal pero tambe nan komportashon deportivo. E hobennan partisipante ya pa 6 luna ta forma parti di e proyekto “Deporte na Souax” ku a bira realidat danki na sosten di “ KOLEKTIVO GRANT”.
Torneo “NOS KU NOS” a sirbi pa e coach haña un bon bista di desaroyo di kada hoben despues di 6 luna di práktika i a duna e hobennan e oportunidat pa den un ambiente ku dushi músika i algu di konsumo praktiká nan deporte preferí.
Direktiva kier gradesí sr. Luigi Angela pa su asistensia e.o. komo arbitro i sr. Sidney Valks di Sport Spot pa su asistensia pa ku materialnan pa ku e torneo. Un felisitashon ta bai tambe na tur e hobennan partisipante, pa e bon nivel di wega ku nan a demostrá pero tambe pa nan
komportashon durante e torneo.
Lòt pa sake di bala.


text:
FIFA ta suspendé timnan di Guatemala.
Fifa lo suspendé e federashon di futbòl di Guatemala, Fefefut, debí na un disputa tokante interferensha polítiko. Fifa a bisa ku outoridatnan lokal a intervení pa perhudiká un komité asigná pa manehá e deporte di fútbòl den e pais, ku komo konsekuensia un skandal di korupshon ku a surgi. Lo ekskluí e tim nashonal i tur klup di e pais for di tur kompetensha internashonal. Un èks presidente di Fedefut a deklará su mes kulpabel na yüli pa kargonan di chantahe despues di a risibí míles di dòler di soborno pa otorgá derechinan di merkadeo lukrativo serka un kompania establesé na Florida. Esaki tabata pa e partidonan di kualifikashon di Guatemala pa Kopa Mundial. Despues di su aresto a pone un komité pa supervisá Fedefut. Reguladornan di deporte na Guatemala a suspendé e komité en kuestion pa motibu ku nan lo no a uza prosedura korektamente pa supervisá hungadónan sanshoná pa doping. Fifa ta haña esaki e interferensia inaseptabel. Guatemala lo no por kompetí na nivel internashonal i lo stòp apoyo finansiero i tambe kursonan di training. Fedefut lo por spera un karta di konfirmashon pronto. E suspenshon lo sigui na vigor te na momentu ku permití un komité di Fifa ópera atrobe. Guatemala a keda deskualifika kaba pa Kopa Mundial 2018, pero den e último partido di e ekipo, Carlos Ruiz a bira e hungadó ku a skor mas tantu den kualifikashonnan di Kopa Mundial den historia, ku 5 gol pa un total di 38 den su karera.


text:
Migrashon ta motibu prinsipal den kresementu di poblashon na Hulanda.
Entrante promé di yanüari 2017, Hulanda tin un poblashon di 17.1 mion habitante. Pues tin 110.000 hende mas ku e aña anterior. E kresementu ta prinsipalmente debí na migrashon. 88.000 migrante a stablesé nan mes den e pais. Pa loke ta kresementu natural, den e difernsia entre nasementu i fayesimentu a bin 22.000 hende aserka. Asina Centraal Bureau voor de Statistiek (CBS) a informá.
For di e sifranan di CBS ta resaltá ku 171.000 persona a nase na Hulanda i 149.000 a fayesé. 230.000 persona a drenta Hulanda via di migrashon i 141.000 persona a emigrá pa otro pais. E grupo mas grandi di migrantenan ta konsistí di sirionan. 25% di e kresementu di poblashon, ku ta 29.000 hende, ta kai bou di e grupo akí.
For di otro paisnan europeo, tin 25.000 migrante ku a drenta Hulanda. Prinsipalmente for di Polonia, ounke ku e fluho a krese ménos. Na 2014 kasi 15.000 polako a drenta Hulanda, miéntras ku na 2016, e kantidat tabata ménos, esta 9.000


text:
KRALENDIJK- E siman ku a pasa tabata tin algun pregunta krítiko tokante e echo ku na Boneiru den 2 siman di tempu a bakuná apenas 961 hende, ku ta nifiká ku a bakuná ménos ku 100 hende pa dia. Si sigui ku e mesun spit aki, ta nifiká ku kampaña di bakunashon lo tuma bastante luna pa por kompletá.
Segun diputado Nina den Heyer sinembargo, Boneiru tin e kapasidat di bakuná hopi mas hende riba un solo dia, si esaki bira nesesario. E manera kon por logra esaki ta deskribí den e “Covid 19 Vaccinatieplan Bonaire” ku a wòrdu establesé pa gobièrnu di Boneiru.
Registrashon
Segun Den Heyer a splika, un di e problemanan den komienso tabata e sistema pa hende registrá nan mes. ‘Esaki no a funshoná bon den komienso, ku e resultado ku hende mester a warda hopi riba nan bùrt òf ku mester a kambia fecha pasombra hende a haña sita na e mesun ora’.
Fila
Aktualmente a kuminsá ku 4 fila pa hende pasa e angua ku bakuna kontra di Covid-19. Si mester, sin embargo, por redoblá e kantidat di fila aki. Tambe lo por ekspandé den e parti di a sala di gym, ma asina krea aun mas espasio. Di e forma aki, lo por bakuná te ku 840 hende riba un solo dia.
Aunke no tin problema riba su mes pa bakuna mas hende pa dia, tin algún reto si, ora ta trata di sufisiente empleado pa inyektá e hendenan ku ta pasa pa tuma nan bakuna. Otro reto ta tin sufisiente luga di parker, di manera ku ta evitá ku lo tin aglomarashon di hende, di manera ku no por mantené e distansia mínimo.
Disponibilidat
E delaster faktor ku ta hunga un ròl importante ta e disponibilidat di e bakuna, pa por injektá hende. ‘Esaki ta un balanse delikado’ asina dokter di Salubridat Publiko, Marian Luinstra-Passchier a splike. ‘No por bakuná mas hende pa loke tin na bakuna, pero tampoko por tin mas bakuna ku tin hende pa bakuná, pa evitá ku ta e bakuna bai pèrdí. Esaki ta rekerí un bon planifikashon’, asina e dòkter a splika.
Tambe lesa:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Kralendijk – Biahero for di Hulanda di 13 aña bai ariba ku ta bai Boneiru, mester por mustra ora di salida un resultado negativo di NAAT-PCR tèst ku ta maksimal 24 ora bieu. Nan por skohe tambe pa entregá un resultado negativo di NAAT PCR tèst, e tèst mester ta maksimalmente 72 ora bieu na yegada na Boneiru. Den e kaso akí ora ku nan yega e isla, nan mester hasi mesora un tèst antigéniko, e resultado mester ta negativo.
Mester mustra un Deklarashon di Salú pa tur biahero for di Hulanda di 0 aña bai ariba. Por yena e deklarashon na www.bonairecrisis.com.
Hulanda ta un pais di riesgo haltu pa Boneiru. Biaheronan for di Hulanda por usa prueba digital di corona (Digitaal Corona Certficiaat, DCC) pa nan biahe pa Boneiru. Ta konsehá biaheronan pa nan prent nan resultado di tèst òf pa nan tin esaki den forma digital. Si pa problema tékniko no por lesa e DCC, na Boneiru, i un biahero no tin e resultado di tèst riba papel òf digital, e ora ei e mester laga nan tèst e òf bai den karentena.
Un biahero ku no por mustra resultado negativo di un tèst na yegada, ta kore riesgo di mester bai 10 dia den karentena i e mes mester paga pa esei. Esaki ta e situashon ku tin awor na e isla. E biahero ta bai den karentena na un lugá indiká pa Gezaghèber. Despues di 5 dia e biahero ei por laga hasi un tèst di PCR na GGD. Si e tèst ta negativo, e tin mag di sali di karentena.
Situashon rònt COVID ta kambia kontinuamente. Pa último notisia tokante desaroyonan na Boneiru: www.bonairecrisis.com.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Diahuebs mainta, riba red social, Rocco Tjon a anuncia cu e ta subi lista di partido MEP pa Eleccion 2017.
Rocco Tjon ta un hoben profesional, cu 16 aña di experiencia den e ramo di husticia. El a sirbi Aruba, prome como polis, caminda e ultimo funcion cu el a eherce den KPA tabata esun di chief of staff. Tambe el a sirbi como director na KIA y a pasa den ‘screenings’ riguroso pa por a ocupa e funcionnan aki.
Rocco a contribui tambe na mehoracion di e situacionnan social, cu ta den decadencia, a traves di fundacion “Helping Hand Foundation Aruba”.
Na prome instante, ora a acerca su persona pa drenta politica, e no tabata sigur si e mester tuma e paso aki, pero segun tempo tabata pasa, Rocco no por a sigui ignora e yamada pa drenta politica.
Rocco a subi riba lista di MEP pasobra e ta convenci cu e team di MEP tin e candidatonan cu experiencia y dedicacion, pa enfrenta e retonan difícil di nos país y cu experiencia no solamente politico, pero experiencia operacional den cada area y riba nivel strategico. Definitivamente un team di candidato bon studia y talentoso, cu hunto lo trece solucion y contribui na un miho Aruba. Y Rocco ta dicidi di forma parti di e team aki y ta parti di e cambio cu nos pueblo ta anhela.
Lider di MEP, Evelyn Wever-Croes, den nomber di Partido, ta yama bonbini na e candidato nobo, Rocco Tjon y a desea Rocco tur clase di éxito pa e reto cu tin su dilanti.
“Partido MEP ta conta cu un ekipo di lidernan nobo cu experticio den diferente areanan. Nos ta un partido cu ta demostra liderazgo cu vision. Cada candidato riba nos lista ta lidernan inspira, motiva y cu amor pa nan patria. MEP tin e liderazgo nobo cu Aruba merece.
Partido MEP ta yama bonbini na Rocco. Hunto Aruba henter ta bay p’e cambio”: tabata palabranan di Evelyn Wever-Croes na e ocasion aki.


text:
Relaciona cu suavisacion di e medidanan relaciona cu COVID-19 e tribune publico lo ta accesibel atrobe pa publico y prensa durante e reunionnan publico di Parlamento. Usa topaboca durante cu ta move den e edificio. Por kita tapaboca si bo ta sinta na bo luga. Mantene 1 meter y mey mas tanto posibel y purba di no duna otro man.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Comunicado
Parlamento ta habri su porta bek pa publico
07/07/202107/07/2021


text:
ORANJESTAD,Aruba
Lider di Fraccion di POR den Parlamento, Dellanire Maduro durante reunion tocante Covid-19 a presenta punto di bista di su fraccion y partido riba e pakico nan ta considera importante pa bin cu un ‘lock down’ total pa minimo di 14 dia. E ta indica cu locual tin cu tene cuenta cune ta cu mas dia nos keda den toke de queda y shelter in place, wardando pa e dia cu nos lo bay den un ‘total shutdown’, mas largo ta haci e proceso. Ademas, tur e problemanan social y desempleo lo ta mas grandi ainda. Maduro ta bisa cu un ‘lock down’ total a largo plaso lo ta costo efectivo.
Un otro punto cu el a elabora riba dje den cuadro di e crisis cu Corona Virus a trece cune ta, cu pa por contribui cu gobierno pa finalisa mas pronto posibel e ‘plan nacional di recuperacion economico’, partido POR a reuni di forma virtual cu mas di 40 stakeholders. “Meta ta pa sector publico y priva por sostene otro den e creacion di un vision y plan di accion cu lo conduci na un mayor continuacion di nos economia mas pronto posibel”, Dellanire Maduro a indica.
Despues di esaki el a presenta un serie di pregunta na diferente minister pa por haya mas claridad riba e situacion di Covid-19 na nos isla.
1.Tin un platafoma consiso unda cu sector priva tambe ta participa activamente den decision di gobierno pa cu e plan nacional di recuperacion economico? Si hobennan/young entrepreneurs tambe ta forma parti di esaki? 2. A menciona cu origen di e infeccion di 26 caso no ta conoci, ki dia tabata e prome caso positivo di transmision local? 3. Si a inicia dialogo cu laboratorionan acredita pa locual ta Rapid test IgM/IgG y si lo apoyanan pa valida e test aki? 4. Durante tratamento di prespuesto di Pais Aruba a haci minister e sugerencia pa bin cu test via drive thru mirando cu e ta duna mas seguridad na e dunado di cuido y e persona cu ta bay test. Minister a bisa cu ta bezig cu esaki, con leu e proceso aki ta? 5. Por duna splicacion /comparti por escrito con a yega na e calculacion cu 13 di mei nos lo yega nos piek? 6. Por comparti cu Parlamento di Aruba, e epidemiologische overzicht (cu no ta papia di caso individual) y mapa di geo-location?
7. Cuanto persona 60+ nos tin actualmente cu ta biba nan so na Aruba? Si presenta un persona di edad cu ta biba su so con y ken ta percura pa e necesidadnan di e persona aki? 8. MR (ministeriele regeling)NO 48 na pagina 15 tin diferente regla treci dilanti pa locual ta supermercado/minimarket. Durante un Shutdown por duna espacio pa ‘taskforce’ por evalua cua di minimarket, supermarket ta cumpli cu reglanan presenta, pa asina garantisa e seguridad, reduccion di posibel contagio mas hopi posibel na empleado y cliente, especialmente cu nos no sa si nos lo haya un ‘tweede wave’ y asina duna espacio pa prepara? 9. No por lubida riba tur e otro enfermedadnan, entre otro diabetes y hipertension. Debi cu mayoria di e capacidad di cuido di pais Aruba ta concentra riba COVID-19, kico gobierno su plan/strategia ta pa atende cu e “wave” di cuido cu mester wordo duna y no ta tumando luga, es decir, cuido cu ta acumulando?
Dellanire Maduro a sugeri gobierno tambe pa durante conferencia di prensa di gobierno pa percura pa cada topico cu ta presenta na comunidad, wordo presenta y realisa door di persona cu tin e concocemento pa haci esaki. E ta considera cu comunicacion ta esencial pa trece trankilidad y claridad riba e maneho cu pais Aruba ta ehecutando.
Finanlisando, lider di Fraccion di POR a indica cu diamars tabata dia internacional di salud, cual a wordo dedica na enfermeronan y parteranan. “Mi kier a dunanan danki pa a scoge e carera aki, un carera vital, no facil y cu hopi sacrificio. Nan tin un rol indispensabel den area di salud, sin nan e sistema di salubridad publico no por funciona. Como medico general mi persona kier duna danki na mi coleganan mediconan aki na Aruba cu ta haciendo nan maximo esfuerso pa brinda cuido a pesar di reto y riesgo cu esaki ta bin cune”.
Tambe el a manda un mensahe na comunidad di Aruba, “hunto so nos ta logra sali di e crisis aki. E crisis aki ta brinda nos e oportunidad pa adapta, pa ta inovativo, pa ta creativo pa nos por diversifica nos ecomomia. Hunto nos por”.


text:
E grupo nobo di studiante karibense ku e aña di estudio aki ta bai studia na Hulanda, ainda ta topa ku problema. Un aña i mei despues di e publikashon di su rapòrt ‘Prekupashon di studiante karibense’ ainda ombudsman ta mira muchu poko solushon pa e problemanan aki. Den un raportahe preliminar e ta traha e balansa.
Studiante karibense ainda no por pidi BSN promé ku nan yega Hulanda. Sí ta traha na e suministro di un BSN na Hulanda Karibense. E implementashon di esaki ta dura mas o ménos un aña i esaki ta nifiká ku promé ku 2023 lo no entregá BSN na studiante karibense promé ku nan ta na Hulanda. Kon esei lo bira pa e studiantenan binidero di Kòrsou, Aruba i Sint Maarten aktualmente no ta kla ainda. E realisashon di un BSN na Hulanda Karibense no ta reglá di un dia pa otro. Pero e ombudsman sí a spera – i a ferwagt – ku pa e grupo nobo di studiante lo a haña un solushon.
Seguro di kuido básiko ainda nò pa tur studiante karibense
For di promé di yüli 2022, studiante karibense tin derechi riba e seguro di kuido básiko hulandes. Sí nan mester tene kuenta ku e balorashon di residensia di Sociale Verzekeringsbank (SVB - Banko di Seguro Sosial). E balorashon aki por pone ku e studiantenan ainda no tin akseso na un seguro di kuido básiko hulandes i e zorgtoeslag korespondiente, por ehèmpel si nan bai sigui un estudio ku ta mas kòrtiku ku tres aña. E ombudsman ta prekupá pa esaki i e ta pidi minister Kuipers di Salubridat Públiko, Bienestar i Deporte (VWS - Volksgezondheid, Welzijn en Sport) pa buska un solushon pa e grupo di studiante aki tambe.
Kalkulashon outomátiko di kapasidat finansiero i suministro integral di informashon
Ainda no tin bista riba e kalkulashon outomátiko di kapasidat finansiero, pero sí ta bini un inventarisashon di e posibilidatnan pa interkambio outomátiko di dato ku e paisnan karibense. Den relashon ku suministro integral di informashon ta pone paso pa informá hende aktivamente i stimulá nan pa pidi e kalkulashon di kapasidat finansiero. Den e Grupo di Direkshon Éksito di Estudio di Studiante Karibense a instalá un grupo di trabou ‘suministro integral di informashon’ ku ta fókùs riba diferente inisiativa rònt di suministro di informashon. Ombudsman ta aploudí e desaroyo ei.
Reinier van Zutphen: “Na tur ta pone paso, pero e studiante karibense promé, durante i despues di un estudio na Hulanda ainda ta dal den muchu opstákulo. Berdaderamente ainda tin hopi trabou di hasi.”
Enkuentro nobo di mesa rondó
Nationale ombudsman ta keda monitorisá minusiosamente e siguimentu di e rekomendashonnan di su rapòrt di 2020. P’esei, fin di 2022 òf kuminsamentu di 2023 e lo bolbe organisá un òf mas kombersashon di mesa rondó ku e partidonan enbolbí. Dependiente di e resultadonan di e enkuentronan ei, e lo e mira si mester tuma akshon mas aleu.


text:
Partido Pro Kòrsou a presentá su lista.
Partido Propósito pa Kòrsou (Pro Kòrsou) a presentá lista di su kandidatonan pa elekshon 2016 na sede di e partido den Brievengat.
Lider Polítiko, Ivar Asjes, ta e úniko polítiko aktivo riba e lista di Pro Kòrsou. “Nos ta ofresé un ekipo di karanan nobo den polítika i tur ta siudadanonan kapas, konfiabel i dispuesto pa sirbi Pueblo i logra mas stabilidat, bienestar i ádelanto pa Kòrsou.
Tur kandidato riba lista di PRO KÒRSOU mester a pasa un proseso di “screening”, den kua na mester a kumpli ku rekisitonan manera entre otro: prueba di bon kondukta, deklarashon enkuanto kumplimentu ku impuesto i primanan sosial, deklarashon médiko i resultado di un tèst riba uso di droga. Propósitonan ku Pro Kòrsou ke traha ariba ta unidat i resultado pa Kòrsou, logra mas kupo di trabou, seguridat i bienestar pa pueblo. E lista pa elekshon di Partido Pro Kòrsou ta konsistí di 23 kandidato.


text:
ORANJESTAD – Kontando for di 13 di mart 2020 ku Aruba a konosé e promé dos kasonan positivo di Covid-19, ayera djasabra e Departamentu di Salú Públiko (DVG) i gobièrnu di Aruba a informá ku ofisialmente Aruba a surpasá mil kaso di hende kontagiá ku Coronavírùs.
Den un último informashon, ta informá ku a tèst total 15772 persona na Aruba, di kual 14724 a tèst negativo i 1048 positivo. Di tur esunnan positivo, 193 a rekuperá, 4 a fayesé i 851 ta aktivo ainda.
MAS PERSONA TA SIGUI REKUPERÁ
Despues di 11 dia ku e di dos ola di Covid-19 a kuminsa na Aruba, a kuminsa duna outorisashon na algun persona pa sali di isolashon i registránan riba lista di esnan rekuperá. Un update di djasabra ta ilustrá ku 30 persona mas a wòrdu saká for di isolashon i ta bin riba lista di esnan rekuperá. Djabièrnè 49 persona a wòrdu saká for di isolashon. Pues un total di 79 persona ya a rekuperá den e dos ola di corona vírùs. Di e forma aki Aruba a kuminsá riba e kaminda di rekuperashon atrobe. Pa loke ta kasonan nobo djasabra un total di 75 a keda registrá.
YUDANSA DI HULANDA.
Ku mas di 800 kaso aktivo, estadistiká ta mustra ku awó e pashèntnan ta kuminsa bira malu i yega hòspital pa tratamentu médiko mas avansa. Mirando e kantidat di kasonan aktivo aki, djasabra anochi un avion di EZ-Air ku 10 enfermera i 1 dòkter a yega Aruba pa yuda den e unidat di kuido intensivo na Dr. Horacio E. Oduber Hòspital. Nan ta Merikanonan ku tabata na Kòrsou, wardando un yamada pa bai yuda sea na Sint Maarten òf Aruba. Gobièrnu di Hulanda ta paga tur e gastunan, meskos ku a kumpra ekiponan médiko pa e unidatnan di ICU na e islanan. Na e momentunan aki tin 11 pashènt interná den hòspital di kual dos ta den e unidat di kuido intensivo(ICU).


text:
Kralendijk – Riba proposishon di diputado Elvis Tjin Asjoe Kolegio Ehekutivo a disidí pa nombra un asina yamá ‘change-team maneho finansiero’. Pa esaki a sera un akuerdo ku e empresanan Ernst & Young Caribbean i Union Groove.
Meta di e kolaborashon ta pa mehorá kalidat di maneho finansiero interno di Entidat Públiko Boneiru strukturalmente di tal forma ku dentro di korto tempu kuentanan anual ta kumpli ku tur eksigensia pa bini na remarke pa un deklarashon aprobá pa un akountent. Ku e aserkamentu nobo aki den sierto grado ta tuma despedida di e ‘plan di mehorashon’ ku a formulá riba insistensia di Kolegio di supervishon finansiero.
Konstatando ku tabatin muchu tiki progreso relashoná ku ehekushon di e plan di mehorashon, Kolegio Ehekutivo a pidi e konsehero finansiero di gobièrnu di Saba i Boneiru, señor Piet Gerritsen, pa traha un ‘quick scan’ di e situashon. A base di su konklushonnan i rekomendashonnan a tuma e desishon pa forma un ‘change-team’ ku tin komo tarea pa strukturá i salbaguardiá e proseso interno – inkluso e koperashon entre departamentu di Finansa i Direktoradonan -, ku komo meta final ku kalidat di e kuentanan anual di Entidat Públiko Boneiru den futuro ta di tal forma ku pa regla nan ta kumpli ku tur rekisito pa risibí un deklarashon aprobativo di akountent.
E aserkamentu nobo tin aprobashon di ministerio di Asuntunan Interno i Relashonnan den Reino. E ministerio aki lo kubri tambe e gastunan di e ‘change-team’ (aproksimadamente $ 400.000), asina sekretario di estado Raymond Knops a primintí.
Diputado Tjin Asjoe: ‘Dia mi a sinta komo diputado mi a konstatá ku den e añanan anterior tabata tin muchu tiki progreso. A adaptá e plan di mehorashon, pero no a logra e efekto deseá. For di e investigashon di señor Piet Gerritsen a bini dilanti ku tabata enfoká muchu riba kumpli na tempu ku obligashon di raportahe na Kolegio di supervishon finansiero – Cft. Pa e motibu aki a pèrdè e meta general ku ta mas prinsipal for di bista. Awor nos ta bòltu e aserkamentu: nos ta bai hinka mas energia i tempu den mehorashon di e proseso mes, kaminda e konsekuensia lógiko ta ku por entregá e raportahenan strukturalmente na tempu serka Kolegio di supervishon finansiero – Cft i Konseho Insular, pero tambe ku e kontenido ta na òrdu. Nos no ta pidi e ‘change-team’ rapòrtnan nobo, pero un aserkamentu pragmátiko, pa logra resultado konkreto ku por midi. Ta bini entre otro mas tayer pa fortifiká e koperashon entre departamentu di Finansa i e Direktoradonan. Esaki pasobra prestashon di departamentu di Finansa ta dependé pa un grado importante di entrega di informashon korekto i na ora di parti di otro departamentonan. Mi ta spera ku e proseso ku nos ta bai drenta awor ta kondusí na e realisashon ku un bon maneho finansiero ta responsabilidat konhunto di henter e aparato públiko i Kolegio Ehekutivo.”
BC STELT CHANGE-TEAM AAN OM VAART TE MAKEN BIJ VERBETERING FINANCIEEL BEHEER
Kralendijk – Het Bestuurscollege heeft op voorstel van gedeputeerde Elvis Tjin Asjoe besloten tot het aanstellen van een zogeheten ‘change-team financieel beheer’. Daartoe wordt een overeenkomst aangegaan met de firma’s Ernst & Young Caribbean en Union Groove.
Het doel van de samenwerking is de kwaliteit van het interne financieel beheer van het OLB zodanig structureel te verbeteren dat binnen afzienbare tijd jaarrekeningen aan alle eisen voldoen om in aanmerking te komen voor een goedkeurende accountantsverklaring. Met de nieuwe aanpak wordt min of meer afscheid genomen van het eerder, op aandringen van het College financieel toezicht opgestelde ‘verbeterplan’.
Constaterend dat te weinig voortgang met de uitvoering van het verbeterplan werd gemaakt, heeft het Bestuurscollege de financieel adviseur van het BC van Saba en Bonaire, de heer Piet Gerritsen, gevraagd een quick scan te maken van de situatie. Op basis van diens bevindingen en aanbevelingen is het besluit genomen een change-team te formeren dat de opdracht heeft het interne proces – inclusief de samenwerking tussen de afdeling Financiën en de Directies – te stroomlijnen en te borgen met als uiteindelijk doel dat de kwaliteit van toekomstige jaarrekeningen van het OLB zodanig is dat voldaan wordt aan de voorwaarden om een goedkeurende accountantsverklaring krijgen.
De nieuwe aanpak heeft de instemming van het ministerie van Binnenlandse Zaken en Koninkrijksrelaties. Dat zal ook de kosten van het change-team (zo’n 400.000 dollar) dragen, zo heeft staatssecretaris Raymond Knops toegezegd.
Gedeputeerde Tjin Asjoe: “Bij mijn aantreden stelde ik vast dat in voorgaande jaren te weinig voortgang was gemaakt. Het verbeterplan is aangepast, maar het gewenste effect bleef uit. Uit het onderzoek van de heer Piet Gerritsen is naar voren gekomen dat de focus te veel lag bij het tijdig voldoen aan rapportageverplichtingen jegens het Cft. Het grotere plaatje is daardoor uit het oog verloren. We draaien het nu om: we gaan meer energie en tijd steken in het verbeteren van het proces als zodanig met als logisch gevolg dat rapportages structureel op tijd kunnen worden aangeleverd bij het Cft en de eilandsraad, maar ook dat de cijfers betrouwbaar zijn. We vragen van het change-team geen nieuwe rapporten, maar een pragmatische aanpak, gericht op concrete meetbare resultaten. Er komen onder meer workshops om de samenwerking tussen de afdeling Financiën en de Directies te versterken. De prestaties van Financiën zijn immers in belangrijke mate afhankelijk van de tijdige en correcte aanlevering van informatie door andere afdelingen. Ik hoop dat het proces dat we nu ingaan leidt tot het besef dat goed financieel beheer een gezamenlijke verantwoordelijkheid is van het gehele ambtelijk apparaat en het Bestuurscollege.”


text:
Kralendijk – Departamento di Salubridat Públiko ta hasi un yamada na siudadanonan ku un estado di salú vulnerabel pa pasa e angua di corona si nan no hasi esei ainda. Ta bai pa hendenan ku por ehèmpel diabétis, preshon haltu, malesa vaskular i di kurason. Si hendenan den e grupo di riesgo akí pega ku e vírùs di corona, nan ta kore un riesgo mas grandi ku nan ta haña keho serio i tin ku bai hòspital.
Na Boneiru e variante delta di e vírùs ta aktivo. Ta konosí ku hende por pega muchu mas fásil ku e variante akí. Hendenan ku un salú vulnerabel tin biaha ta pensa ku ta mihó si nan no pasa angua. Pero hustamente pa e hendenan akí ta hopi importante pa nan bakuná. Asina nan ta kore ménos riesgo ku nan ta haña keho serio si nan pega ku e vírùs.
Pa un bon protekshon ta importante ku un persona ta kompletamente bakuná, pues a pasa dos angua. Finalmente un persona ku pasa dos angua tin ménos chèns pa den kaso di kontagio bira hopi malu i bai hòspital. Ta rekomendá hende ku un salu vulnerabel pa konsultá ku nan dòkter di kas promé ku nan pasa angua.
Siudadanonan ku ke traha un sita pa pasa angua kontra corona, por yama e number grátis 0800 0900. Nan por pasa e angua tambe sin sita djasabra di 09:00 – 14:00 na Kompleho Deportivo Jorge Nicolaas. Na e sentro deportivo semper un dòkter ta presente pa kontestá pregunta tokante e angua di corona promé ku un hende pasa e angua.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Ministerio konserní
Hustisia
Promé Minister/Minister di Hustisia Gilmar Pisas a hasi un rekorido na e base di Koninklijke Marechaussee na Suffisant
Publiká riba 29 Novèmber 2021
Willemstad – Promé Minister/Minister di Hustisia Gilmar Pisas a hasi un rekorido na e base di Koninklijke Marechaussee dia 29 di novèmber 2021 na Suffisant.
Durante di e rekorido a tuma lugá rekonosementu i promoshon di un miembro di e organisashon.
Esaki a bai den un forma úniko kaminda ora ta rekonosé un miembro ta basha serbes riba esaki despues.
Durante di e rekorido aki a duna Promé Minister/Minister di Hustisia un presentashon den kual a kompartí tur informashon riba kua ta e tareanan di e Marechaussee nan aki na e.o. Kòrsou, Boneiru i St. Maarten i tambe kiko ta tur e retonan ku nan tin.
Promé Minister/Minister di Hustisia tabata kontentu ku tur informashon ku e la risibí i a gradisí pa e oportunidat di por a sera konosí ku nan organisashon di aserka.
Ministerio konserní:
Hustisia


text:
Oranjestad – 16 di november 2022 – Aruba Bank ta haci donacion na Fundacion Coresa pa bringa y reduci Cancer di Tripa. Durante oranan di mainta Fundacion Coresa, representa pa Dr. Chris Franca, Dr. Justin Smit y Dr. Marcel Ho-Kang-You den presencia di Deaxo Croes, Sra. Tamara Waldron-Marketing & PR Manager di Aruba Bank a haci un donacion na e fundacion.
E banco a haci un entrega simbolico di e suma di 10 mil florin pa yuda den nan meta pa bringa y reduci Cancer di Tripa na Aruba.
Cancer di Tripa ta un di e tres (3) tiponan di Cancer mas comun na mundo y na Aruba, cu ta mirando un aumento entre e poblacion y tambe un bahada den edad di pashent.
Nos ta uni nos mes na e ekipo di Doctornan patras di Fundacion Coresa pa yuda conscientisa nos pueblo, inverti den ekipo pa por yuda detecta e malesa trempan y reduci e casonan.


text:
Diadomingo mainta den Seroe Colorado a keda registra un accidente pisa entre dos auto y cu resultado di varios persona herida, hendenan grandi y algun mucha chikito. Un mas grave cu otro, na e sitio dos hende muhe a muri y un baby. E heridonan a keda transporta pa hospital cu ta un baby di 10 luna, 3aña y 5 aña.
Polisnan a cera e caminda completo pa polis di trafico haci nan investigacion cu a dura basta y a constata cu tin un lastro di brake di mas cu 50 meter y e chauffeur di e skyline a test positivo pa alcohol.
Den e accidente dos ruman muhe a fayece Joanne Carolina Wouters, 13 Oct 1987, Mirella Jennyfer Wouters, 1 Nov 1986 y e baby Rendrick Wouters 2 aña di edad.


text:
kanla
lo kanla goi ko'a cu rango filozu'o catlu gi'e gusni zgana gi'ebabo benji filo besna fulo gusni nirna .i pluja kanla cu terpla fe pano lo drata tadji .ije pisoxa lo danlu jutsi cu ponse lo pluja kanla
kanla klesi[binxo | stika lo krasi]
fendi ko'a lo pano klesi .ije ganzu ri lo re girzu no'u lo pamei kanla .e lo so'imei kanla noi ke'a cu vasru so'i lo pamei kanla fi'o selcpana lo punli sefta .i lo pamei kanla cu kevna fi'o trixe lo gusni ke ganse rango ku fi'o crane lo lenjo
pamei kanla[binxo | stika lo krasi]
kevna kanla[binxo | stika lo krasi]
lo kevna kanla cu traji lo kamsampu .i lo danlu no'i ke'a cu ponse le go'i cu kakne lonu dy. kanji facki lodu'u ce'u cu terbe'i gusni jgana .i lo kevna kanla cu nalponse lo lenjo
jarki je condi kevna kanla[binxo | stika lo krasi]
lo terbe'i gusni jgana ke facki kakne cu zenba fi'o tadji lopu'u jdika lo kevna crane nilganra .e lo kenva nilcno
bolci lenjo kanla[binxo | stika lo krasi]
lo jgana tcila selstati cu zenba fi'o tadji lodu'u pilno lo bolci lenjo fi'o stuzi lo kevna crane


text:
Fraccion MEP: Peticion di CFT pa un AMvRB ta confirma incapacidad di fraccion AVP
Promer cu e presupuesto a yega parlamento diferente organo di conseho manera Algemene Rekenkamer y Raad van advies a indica na gobierno cu e presupuesto no ta apto pa por wordo trata den parlamento pa diferente motibo entre otro e parti irealistico, cu e lo ta incompleto y incumplimento di diferente reglanan presupuestario y leynan. Gabinete Eman a ignora e conseho y a continua su rumbo. Ora di tratamento di e presupuesto den parlamento tur miembro di parlamento a haya e analisisnan di e organonan di conseho y tawata conciente di e hecho cu loke ta bai wordo trata ni mester a yega parlamento. Cual riba su mes ta un señal cla cu cosnan no tawata bon! Door di esaki y incumplimento di parti Gabinete Eman a conduci na e KB imponi cual a indica cu un investigacion mester a tuma lugar. E investigacion cu a tuma lugar a confirma e parti irealistico di e presupuesto. Esaki kiermeen cu parlamentarionan cu a aproba esaki sea ta incapas y of no a studia nan documentonan manera mester ta demostrando iresponsabilidad, curashi, y deficiencia den nan manera di pensa! E ta obvio cu parlamentarionan asina no merece confiansa di e cuidadano pasobra ta apoya algo cu ta malo y cu consecuencia pa e pueblo di Aruba.
Manera ta conoci caba e presupuesto 2014 a wordo adapta y aproba recientemente door di mesun fraccion di AVP. Lamentablemente e biaha aki no tawatin cuestionamento tampoco ni riba 2014 pero tampoco e calculacionan multi-annual. E resultado di evaluacion di CFT tawata uno di spera señalando cu ainda e presupuesto lo ta incompleto y cu e calculacionan multi-annual no ta bon splica den sentido cu no tin berekening y analisis con ta yega na cierto cifranan. Den e carta cu CFT a manda pa gobernador e colegio di supervision ta indica cu Minister di finansas a pidi CFT pa conseho riba presupuesto 2015. CFT na su lugar a señala cu nan lo no por hasi esaki ya cu no tin base legal. Es mas e propio CFT a recomenda gobierno di reino pa pone un AMvRB pa asina por keda monitorea full e proceso presupuestario y maneho financiero durante tur e añanan aki cu ta bini indicando cu practicamente e parlamentarionan di AVP no ta sirbi pa hasi nan trabou!
Expresionnan haci den e articulo aki no necesariamente ta refleha opinion di ArenaPoliti.co


text:
Awe 21 di November 2022, Super Food Plaza ta cumpli 10 aña di existencia y ta celebra esaki cu inicio di su campaña di fin di aña Big 10 cu mas di 1600 premio pa reparti entre su clientenan. E campaña ta sigui te cu dia 31 di december.
Lo tin dies (10) premio grandi di Afl. 10.000 cada un na compras gratis! Banda di esaki, lo tin gift cards di Afl. 25, Afl. 50, Afl. 100, Afl. 500 y Afl. 1.000. Tambe tin e premionan manera Picnic ham, caha di Magic Orange, Chandon sparkling wine y apple pie pa reparti.
E clientenan por participa facilmente cu nan compra di Afl. 50 of mas y uzo di nan Bonus Card. Durante e siman di 21 pa 27 di november, Super Food Plaza ta redobla e bonus points cu su clientenan ta ricibi na momento di haci nan compra. Tambe ta reparti T-shirt gratis di futbol color oranje cu compra di Afl. 100 of mas, mientras tin den stock.
Super Food Plaza kier gradici di curason tur su fiel clientenan cu a contribui na su exito y haci di Super Food Plaza e luga mas dushi pa shop na Aruba.


text:
The content originally appeared on: Diario
Mi tin Dios pa wardador, Pues mi n’ tin falta di nada:
Señor, ta mi wardador Mi’n tin falta di nada
Den cunucu yen di yerba berde E ta pone mi sosega
E ta hiba-mi na fuenti awa fresco Pa mi bolbe haña forsa.
Salmo 23.
Cu honda pena y dolor na nos curason,
pero gradicido na nos creador nos ta participa
cu despues di a lucha pa basta tempo cu su salud,
pero semper cu su fe’ y speransa den Dios,
a bai sosega serca su mama y den brasa di nos Creador,
mi Casa, nos Ruman, Mama, Prima, Tanta, Abuela, Cuña y Amiga stima.
Sra. Dionisia Filomena Giel-Pontilius
Cariñosamente yama “Filomena, Mena of Tanchi Mena”
cu e bunita edad di 79 aña.
Ta invita tur famia, bisiña, amistad y conocirnan pa asisti na e acto di entiero
cu lo tuma lugar diabierna 28 di october 2022 pa 4’or di atardi saliendo for di Misa Santa Anna
y despues pa Santana Catolico na Noord.
Tin oportunidad di condoleer y despedi di nos Mena stima for di 2’or den misa.
Diahuebs 27 di October tin oportunidad pa condoleer
famia na Aurora Funeral Home, for di 7:00 pa 9:00 pm.
Lo bay tin un Box disponibel pa esnan cu ta desea embez di flor,
pa haci un dunacion na Koningin Wilhelmina Kanker Fonds.


text:
Departamento di Salubridat Púbiiko a lansa e djengel pegahoso ‘Biba kuné’. A traha ‘Biba kuné’ pa rekordá tur hende kon tene Boneiru salú awor ku no tin medida di corona mas. Kolaboradó Shermantha Frans di departamento di Salubridat Públiko a skirbi músika i teksto pa e djengel. JC and Friends a kanta i toka e djengel. Despues ku a stòp ku medidanan di corona, departamento di Salubridat Públiko a kuminsá ku un kampaña pa informá komunidat kon tene Boneiru seif. Asina a traha un videoclip
tokante tèst propio pa alumnonan di enseñansa sekundario. Den e video, un alumno di skol
sekundario ta splika kon dos biaha pa siman e ta hasi un tèst propio promé ku e bai skol.
Pronto empleadonan di departamento di Salubridat Públiko ta bai skol pa informá alumnonan
tokante biba ku corona. Departamento di Salubridat Públiko ta preparando tambe un akshon
ku bista riba selebrashon di Dia di Rincon. Preparashonnan pa e akshon aki ta den ful suin.
Departamento di Salubridat Púbiiko a lansa e djengel pegahoso ‘Biba kuné’. A traha ‘Biba kuné’ pa rekordá tur hende kon tene Boneiru salú awor ku no tin medida di corona mas. Kolaboradó Shermantha Frans di departamento di Salubridat Públiko a skirbi músika i teksto pa e djengel. JC and Friends a kanta i toka e djengel. Despues ku a stòp ku medidanan di corona, departamento di Salubridat Públiko a kuminsá ku un kampaña pa informá komunidat kon tene Boneiru seif. Asina a traha un videoclip


text:
rosario2022
-
Anti-Doping
Comision Anti-doping a tene charla di informacion
Dialuna anochi e Comision Anti-Doping a tene un anochi di informacion pa e delgacion di Aruba cu lo ta biahando…Read More »
-
News
Seminario Hefe di Mision
Seminario di Hefe di Mision pa Weganan Suramericano Hubenil Rosario 2022 Actualmente na Rosario, Argentina ta tumando lugar loke ta…Read More »
-
News
Josielienne preparando pa Rosario2022
Aruba Table Tennis ta den pleno preparacion pa su atleta Josielienne Boekhoudt cu lo ta preparando pa Wega Suramericano di…Read More »
-
Rosario2022
Hefe di Mission pa Rosario2022 ta conoci
Hefe di Mission pa e weganan di Rosario 2022 ta conoci E Juegos Suramericanos de la Juventud 2022, lo tuma…Read More »


text:
Senjor ta mi wardador
Mi no tin falta di nada
Den cunucu di yerbe berde
E ta ponemi sosega
E ta hibami na awa trankil
Pa mi bolbe hanja forsa.
Salmo 23:1,2,3.
Cu inmenso dolor na nos curason, pero conforme cu boluntad di Dios,
nos ta anuncia fayecimento di:
Reginaldo Willems
Mihor conoci como:
Nato
*12 November 1946 – † 24 Oktober 2022
Na nomber di su:
Yiunan:
Jairo Willems
Jair Willems
Mayornan: † Rosenda Willems y Jacinto Willems
Rumannan:
†Fabia Willems y Esposo †Alberto Peña
†Sinta Willems y yuinan
†Luis Willems
Beatris Willems
Francisco Willems
Sheila Willems y Bubu Peña y famia
Hermengildo Willems y Esposa
Benito Willems y Lilian y famia
Carina Willems
Mama di su yiunan:
Catherine Liesdek
Marie-anne Theodore
Subrina y subrinonan: Na Aruba y Hulanda
Prima y primonan: Na Aruba y Hulanda
Demas Famianan cual ta mucho pa menshona
Ta invita demas famia, bisiña, amigo- y conocirnan, pa e acto di Entiero cual lo tuma lugar Diamars 01 di November 2022, for di 2’or pa 4’or di atardi na misa Inmaculada Concepcion na Sta Cruz. Despues nos defunto stima “Nato” lo ta saliendo pa Santana de Vries na Santa Cruz.
Nos kier pidi disculpa si den nos tristeza nos por a lubida di menshona un of otro famia y amistades nan.
Despues di entiero no ta ricibi bishita di condolencia na cas.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecido.


text:
Prome Minister Evelyn Wever-Croes: CLAUSURA DI FESTIVAL DI BUKI 2019 NA PRINCES AMALIA BASIS SCHOOL
Prome Minister Evelyn Wever-Croes:
CLAUSURA DI FESTIVAL DI BUKI 2019 NA PRINCES AMALIA BASIS SCHOOL
ORANJESTAD — E clausura di Festival di Buki 2019 a tuma luga na Princes Amalia Basis School diabierna ultimo cu un celebracion hopi ameno. Alumnonan hunto cu mayornan di diferente scol na Aruba, a bin hunto pa disfruta e show di clausura. Prome Minister Evelyn Wever-Croes a felicita Biblioteca Nacional Aruba pa organisa e siman di Festival di Buki como tambe na Princes Amalia Basis School cu tawata anfitrion di e evento bunita aki.
Durante un siman, 14 autor a bishita 64 scol basico, secundario y scol special na Aruba pa presenta diferente buki cu pa e scolnan tawata un experiencia unico.
Prome Minister, den nomber di Gobierno di Aruba, a gradici tur autor cu a participa na e Festival di Buki 2019, entre otro autornan di Boneiro, Hulanda, Corsou, di Colombia y especialmente di Aruba. Grandemente nan a aporta pa haci e siman di Festival di Buki exitoso. Prome Minister a felicita tambe e autor Arubiano, señor Richard Dabian, cu e publicacion di su buki “E Faro di Multicolo” cu a wordo gusta hopi pa nos muchanan.
Pa otro aña, ya caba a defini e tema cu lo ta ‘Historia’ sperando cu e lo ta tambe cu e mesun entusiasmo y interes pa e Siman di Buki cu tawata tin e aña aki.
“Gobierno ta gradici tur esnan cu ta pone lesamento di buki un prioridad. A traves di lesamento di buki, un mundo nobo yen di aventura y conocemento ta habri pa nos muchanan. Tambe lesamento di buki ta inspira nos muchanan y lanta nan interes den studiamento. Den esaki, no ta solamente scolnan ta hunga un rol, pero tur mayor ta hunga un rol hopi grandi pa inspera e interes den nan yiunan pa lesa buki. Ban stimula nos muchanan pa lesa y pa asina habri un mundo di Aventura y conocemento pa nan”, Prome Minister Evelyn Wever-Croes a expresa.